
‏‏‏‏‏‏‏כ"ג תמוז תשע"ז
‏‏‏‏‏‏‏‏17 יולי 2017
סימוכין:   75125517
‏
לכבוד

ד"ר רוזנפלד ורה

מנהלת רפואית
בית חולים שמואל הרופא  (קוד מוסד21101 )
רחוב  הבנים ת.ד. 2
באר יעקוב
ד"ר רוזנפלד הנכבדה, 
הנדון : סיכום בקרת פתע לטיפול בסיסי בבית החולים  "שמואל הרופא"
מצ"ב סיכום בקרת פתע שהתקיימה במוסדכם בתאריך 09.07.17 ע"י אנשי הצוות מאגף הגריאטריה. הבקרה נערכה במטרה לבחון את התנהלות בית החולים בשעות הבוקר המוקדמות. 
בבקרה נמצאו ליקויים במספר תחומים הדורשים תיקון ובהם: התנאים הפיזיים, הטיפול האישי ( בעיקר בנושא צחצוח שיניים, ביגוד אישי, קיום שיחות טלפון פרטיות בזמן טיפול אישי)  התנהלות הארוחות ובטיחות המטופלים. 

המנהל/ת  הרפואי/ת מתבקש להעביר עותק מדו"ח זה  לשאר חברי הנהלת המוסד (למנהל האדמיניסטרטיבי ולמנהלת הסיעוד- אחות ראשית). על הנהלת המוסד להודיע ללשכת הבריאות המקומית, ולאגף גריאטריה במייל pniot.geriatrya@MOH.GOV.IL, על תכנית תיקון התחומים לשיפור וזאת תוך שבוע ימים מעת קבלת הדו"ח.

לשכת בריאות נפת רמלה  מתבקשת לוודא תיקון הליקויים כפי שמצוינים.

ד"ר אירית לקסר

מנהלת המחלקה לסטנדרטים ואכיפה                                                                                      

העתקים:

מר משה בר סימן- טוב, מנכ"ל משרד הבריאות, ירושלים.
ד"ר ורד עזרא, ראש מנהל רפואה , משרד הבריאות,  ירושלים.
ד"ר אהרון כהן, ראש האגף לגריאטריה, משרד הבריאות, ירושלים.

ד"ר י. לוטן, מ"מ הממונה על הרישוי, משרד הבריאות, ירושלים.

ד"ר פנחס ברקמן, מנהל המחלקה לשירותים מוסדיים, האגף לגריאטריה, ירושלים.
ד"ר עפרה חבקין, רופאה מחוזית, לשכת בריאות מחוז מרכז. 

ד"ר ילנה קנבסקי, רופאה נפתית, לשכת בריאות רמלה.
ד"ר ליאוניד גודלשטיין , גריאטר מחוזי,  לשכת בריאות מחוז מרכז. 

גב' צפי הלל- דיאמנט, ממונה על יישום הסטנדרטים בגריאטריה, אגף גריאטריה, ירושלים.  

מר יוחנן סמואל, מרכז בכיר לנתוני בקרה ואיכות בגריאטריה, אגף גריאטריה, ירושלים. 

גב' אתי מרקוביץ, ממונה תיאום, ארגון ובקרה, אגף לגריאטריה, משרד הבריאות, תל אביב.

צוות בקרה ארצי.
בקרת פתע לטיפול בסיסי מרכז גריאטרי "שמואל הרופא"
הבקרה התקיימה בתאריך 9.7.17  בין השעות 9:30-5:30.
מטעם משרד הבריאות, האגף לגריאטריה, השתתפו הנציגים הבאים: ד"ר דורית רובינשטיין (אחות), גב' שרית רבינוביץ (ריפוי בעיסוק), גב' אורלי ברגרזון-ביטון (קלינאית תקשורת), גב' ענת צח (פיזיותרפיסטית).  

מטעם המוסד נכחו: צוות האחים ואחיות שעבד במשמרת לילה, אחות כללית. בהמשך הצטרפו מנהלת שירותי הסיעוד, אחים/יות אחראי/ות משמרת בקר, כוחות עזר, אנשי מקצועות הבריאות.

1. תפוסת מטופלים במחלקות מול רישוי:
	מחלקה ברישוי
	שם המחלקה במוסד
	מספר מיטות ברישוי
	מספר מטופלים בפועל
	הערות

	פנימית 109 
	109
	36 
	35
	

	מונשמים
	106
	12
	12
	

	פנימית גריאטרית א 
	105
	36
	33
	4 שיקומיים + 4 ס. מורכב

	פנימית גריאטרית ב 
	107 
	32
	34
	5 שיקומיים + 7 ס. מורכב

	שיקום א 4
	104 
	36
	
	

	שיקום ב 
	103 
	36
	32
	

	סיעוד מורכב תומך א
	7
	36
	35
	

	סיעוד מורכב תומך ב 
	1
	36
	35
	

	סיעוד מורכב תומך ג
	2
	36
	30
	

	סה"כ
	
	296
	246
	


2. תקינת כוח אדם סיעודי:
· משמרת לילה: בשלוש מחלקות עבדו שתי אחיות, מוסמכת ומעשית, במחלקה להנשמה ממושכת  שתי אחיות מוסמכות ובשאר המחלקות, אחות מוסמכת ומעשית + כוח עזר.
· משמרת בוקר : במרבית המחלקות  עבדו 8-9 אנשי צוות, אחות אחראית + 3 – 4 אחיות + 4-3 מטפלים.  
· במחלקה לגריאטריה שיקומית (4) אחות אחראית סיימה את עבודתה , טרם נקלטה אחות אחראית חדשה. 
· במרבית המחלקות, כוח האדם במחלקות תאם את הסידור. במחלקה סיעוד מורכב ג' (2) אחות נעדרה כי אשפזה את אימה.
3. תנאים סביבתיים:
· האווירה נעימה במחלקה, שולחנות נקיים.
· המרחבים הציבוריים והחדרים במרבית המחלקות נמצאו נקיים עם ריח טוב. 
· במחלקה לגריאטריה שיקומית (4) עם כניסתנו למחלקה סביב 05:45 פחי האשפה בכל חדרי הרחצה היו מלאים מאוד ניירות טואלט היו זרוקים על הרצפה וחיתול אחד.  
· הטמפרטורה במחלקות  ובחדרים נעימה 22- 24 מעלות. מרבית השטחים הציבוריים ובחדרים פעל המיזוג. 

· נמצאו מים חמים בחדרי הרחצה בכל המחלקות. עם זאת במחלקה 2 ציין מטופל שלו יש קולוסטומיה, שבשל "פנצ'ר" ונזילה מהקולוסטום בסביבות השעה 3 בלילה רצה להתרחץ אך לא היו מים חמים. 
· הלבוש בכל המחלקות כולל המחלקות השיקומיות הינו לבוש של בית חולים ולא כמצופה לבוש אישי. הלבוש היה תואם עונה.
· בכל המחלקות נמצאו לחצני קריאת אחות תקינים. הצוות נענה במהירות לקריאות. 
· במחלקה לגריאטריה שיקומית (4), לא כל לחצני קריאת אחות היו נגישים לשימוש המטופלים בלילה, חלקם היו זרוקים מאחורי מיטות המטופלים או על הרצפה. 
· במחלקה לגריאטריה שיקומית (4), נצפה מספר מיקרים בהם בוצע כיבוי קריאה מתחנת האחות במקום מחדרי המטופלים.  יש לבטל אפשרות זו. 
4. טיפול אישי:
· ככלל ניכר כי טיפול אישי ניתן תוך מתן יחס אישי ומכבד ומענה לפניות המטופלים בכל המחלקות שנדגמו. 
· במספר העברות נצפה ביצוע שלא בטכניקה בטיחותית בעיקר עבור  המטפלים.
· חלק מהמטופלים הוצאו מחדרי הרחצה שגופם עדין לא יבש .
· נצפו מספר מטפלים משוחחים בטלפון בזמן מתן טיפול אישי ואינטימי במטופלים.  
· צחצוח שיניים – לוקה בחסר. ניכר כי אין המודעות והטמעה בצורך בצחצוח שיניים כחלק מטיפול הבוקר במטופלים. רוב המטופלים במחלקות שנבדקו לא צחצחו את שיניהם בבוקר. מטופלים  עצמאיים או שמורים קוגניטיבית, שביקשו עזרה בצחצוח- קיבלו עזרה מהמטפלים שסייעו להם בהכוונה ובצחצוח שיניים. 
אולם מטופלים רבים מכל המחלקות שנבדקו עם קושי בתקשורת  או שלא ביקשו, סיימו את התארגנות הבוקר ויצאו לטיפולים במכונים , ללא צחצוח שיניים כך כשמברשות השיניים נשארו יבשות. 

· כאמור, כל המטופלים לבושים בבגדי בית חולים. במחלקה לגריאטריה שיקומית (4) , לא היו בזמן התארגנות הבוקר מספיק בגדים במידות שונות התואמות את מידותיהם של המטופלים. בשל כך, מטופלים רבים הולבשו בבגדים (בעיקר מכנסיים), שגדולים עליהם. חלק מתהלכים בעזרת הליכון והדבר עשוי לסכן את בטיחותם ולגרום לנפילות.  
5. ארוחות / הזנה אנטרלית:
· בכל מחלקה תלוי תפריט חודשי המפרט את המזון בארוחות השונות. חלוקת שתיה בבקר מוקדם לא מופיעה בתפריט.
· המזון בארוחת הבוקר תואם את התפריט.
· חלק מהמטופלים שהורדו מהמיטה בסביבות השעה 06:00 קבלו שתיה לאחר השעה 07:00 .( נצפה במספר מחלקות). 
· חלוקת ארוחת הבקר החלה  בסביבות 07:30. חלק מהמטופלים קבלו מגש בחדריהם טרם הורדתם מהמיטה.
· בשקיות ההזנה מודבקת מדבקה עם שם המטופל בנוסף לציון  תאריך ההחלפה. אין תיעוד למזון הייעודי שמקבל המטופל. 
· במחלקה לגריאטריה שיקומית (4) נצפתה מטופלת שביקשה גבינת קוטג'.  המטופלת נענתה כי לא ניתן לתת לה מאחר והיא לא ב"רשימה" וכי היא יכולה לקבל גבינה לבנה בלבד. 
· במחלקה פנימית גריאטרית ב' מטופל הורד מהמיטה בסביבות השעה 6:00 ונשלח לבדיקה כשעה וחצי אחרי כן בטרם הספיק לאכול ארוחת בוקר.
6. שימוש באמצעי הגבלה פיזיים:
· במחלקה סיעוד מורכב תומך ג (2) 7  מטופלים  מוגבלים באמצעים להגבלה פיזית בישיבה (חגורת אגן).

· במחלקה לגריאטריה שיקומית ב (103) , 6 מטופלים מוגבלים באמצעות שולחנית
· סוג ההגבלה: שולחנית, חגורת בטן.
· דיווח על מעקב ביצוע הגבלות מבוצע אחת ליומיים. דוח שבועי מועבר למשרד אחות ראשית.
· קביעת הצורך בהגבלה הוא ע"י אחות , ההוראה נכתבת על ידה. יש צורך לפעול בהתאם לנוהל בדיון רב מקצועי בהגבלות ממושכות.

7. בטיחות המטופל:
· מרבית המעברים בוצעו בטכניקה נכונה ובאופן בטיחותי.  נצפו מספר מקרים בהם המטפלים ביצעו העברות  ולא הקפידו על סגירת שני הברקסים בכיסא הרחצה.
· מחסור בביגוד זמין תואם מידת גוף  אינו מכבד ועשוי לגרום לנפילות ולסכן את המטופלים . 
8. פעילות פנאי:
· בשל שעות הבקרה לא נצפתה פעילות פנאי. במחלקות השונות הודלקה טלוויזיה בשעות הבוקר. 
· פעילות תעסוקה מתקיימת בחלק מהמחלקות במכון השיקום  ובחלק מהמחלקות בשטח המחלקה עצמה. 
9. שמירה על כבודו ופרטיותו של המטופל: 
· רחצות מבוצעות לרוב, תוך שמירה על פרטיות המטופלים עם הרבה סבלנות והענות לבקשות המטופלים. 

· ראוי לציון כי גם במחלקה גריאטריה שיקומית (4)  בה חדרי הרחצה נמצאים מחוץ לחדרי המטופלים, קיימת מודעות גבוהה בקרב הצוות לשימוש בפרגודים וסגירת דלתות לשמירה על פרטיות המטופלים. 
· במחלקה פנימית גריאטרית ב' בחלק מהמקרים לא נעשה שימוש בפרגוד לשמירה על פרטיות המטופל בעת הטיפול בו, כאשר מטופל אחר שוהה בחדר.
10. שביעות רצון מטופלים/בני משפחה:
נערכו שיחות עם מספר בני משפחה ומטופלים  בכל המחלקות. 
ככלל הביעו המטופלים ובני המשפחה בכל המחלקות שנדגמו שביעות רצון רבה מהיחס, מהטיפול הרפואי, הסיעודי ושל מקצועות הבריאות, מזמינות הצוותים ומענה לפניות ושאלות. 

